**רודולף השני, רוזן הפלטינט שעל הריין** (בגרמנית: **Rudolf II. von der Pfalz**; ‏8 באוגוסט 1306 - 4 באוקטובר 1353), היה דוכס בוואריה, ורוזן הפלטינט שעל הריין.

ביוגרפיה
--------

רודולף נולד ב-8 באוגוסט 1306 בוולפראטסהאוזן, לרודולף הראשון, דוכס בוואריה ולמכטילד מנסאו, בתם של אדולף, מלך גרמניה ואימאגינה מאיזנבורג-לימבורג.

בילדותו נאבקו אביו ודודו לודוויג הרביעי, קיסר האימפריה הרומית הקדושה על הירושה, ובשנת 1317 ויתר אביו על נחלותיו לדודו לודוויג הרביעי ועבר להתגורר באנגליה, שם מת בשנת 1319. לאחר מות אביו הועמד לרודולף ואחיו האפוטרופוס יוהאן פון נסאו, שהיה תומך של בית הבסבורג. בשנת 1322 הסתיימה המלחמה בין האחים ללודוויג הרביעי, ולאחר מות אמם מכטילד מנסאו בשנת 1323 אף חלה התקרבות ביניהם.

בשנת 1328 הוכתר לודוויג לקיסר האימפריה הרומית הקדושה, ובשנת 1329 הוא חתם יחד עם רודולף ואחיו רופרכט הראשון ואחיינו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. בשנת 1338 חילקו רודולף ורופרכט את נחלתם ביניהם.

לאחר מותו של לודוויג הרביעי, קיסר האימפריה הרומית הקדושה תמך רודולף בגינטר משוורצבורג כאנטי-מלך לקרל הרביעי, קיסר האימפריה הרומית הקדושה, אולם זמן קצר לאחר מכן התחתנה בתו של רודולף עם קרל הרביעי.

בשנת 1352 התעוור רודולף, ומשום כך תפס אחיו רופרכט הראשון גם את השליטה בנחלותיו, וב-4 באוקטובר 1353 מת רודולף בנוישטאדט אן דר ויינשטראסה.

משפחתו
------

בשנת 1328 התחתן רודולף עם אנה מקרינתיה-טירול, בתם של אוטו השלישי, דוכס קרינתיה ואופמיה מלגניצה, ממנה נולדה לו בת אחת:

* אנה מבוואריה (1329–1353), התחתנה עם קרל הרביעי, קיסר האימפריה הרומית הקדושה

בשנת 1348 התחתן רודולף עם מרגרטה מסיציליה, בתם של פדריקו השלישי, מלך סיציליה ואלינור מאנז'ו, אך לא היו לו ילדים ממנה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אוטו השני, דוכס בוואריה |   | אגנס מפפאלץ |   | רודולף הראשון, מלך גרמניה |   | גרטרוד מהוהנבורג |   | וילהלם השני, רוזן נסאו |   | אדלהייד מקצנלבוגן |   | גרלאך הרביעי, רוזן איזנבורג-לימבורג |   | אימאגינה מבלייזקסטל |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לודוויג השני, דוכס בוואריה |   |   |   |   |   | מתילדה מהבסבורג |   |   |   |   |   | אדולף, מלך גרמניה |   |   |   |   |   | אימאגינה מאיזנבורג-לימבורג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | רודולף הראשון, דוכס בוואריה |   |   |   |   |   |   |   |   |   |   |   |   |   | מכטילד מנסאו |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **רודולף השני, רוזן הפלטינט שעל הריין** |
|

קישורים חיצוניים
----------------

ויקישיתוף מדיה וקבצים בנושא **רודולף השני, רוזן הפלטינט שעל הריין** בוויקישיתוף
* רודולף השני, רוזן הפלטינט שעל הריין

|  |
| --- |
| **רודולף השני, רוזן הפלטינט שעל הריין**  בית ויטלסבאך  נולד:8 באוגוסט 1306 מת:4 באוקטובר 1353 |
| **לודוויג** | **רוזנות הפלטינט שעל הריין  1329–1353** | **רופרכט הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 13620161X
* VIAF: 80587293
* WorldCat: viaf-80587293

 |